作者：史浩
词牌/韵律：永遇乐

paragraphs: 桃李繁华，芰荷清净，景物相继。
霜后橙黄，雪中梅绽，迤逦春还至。
寻思天气，寒暄凉燠，各有一时乐地。
如何被、浮名牵役，此欢逐成抛弃。
如今醒也，扁舟短棹，更有篮舆胡倚。
到处为家，山肴社酒，野老为宾侣。
三杯之后，吴歌楚舞，忘却曳金穿履。
虽逢个、清朝贵客，也须共来一醉。